Document ID: 31996D0723

ΑΠΟΦΑΣΗ ΤΟΥ ΣΥΜΒΟΥΛΙΟΥ της 12ης Δεκεμβρίου 1996 με την οποία παρέχεται εγγύηση της Κοινότητας στην Ευρωπαϊκή Τράπεζα Επενδύσεων σε περίπτωση ζημιών εκ δανείων για σχέδια κοινού ενδιαφέροντος στις χώρες της Λατινικής Αμερικής και της Ασίας με τις οποίες η Κοινότητα έχει συνάψει συμφωνίες συνεργασίας (Αργεντινή, Βολιβία, Βραζιλία, Χιλή, Κολομβία, Κόστα Ρίκα, Ισημερινός, Γουατεμάλα, Ονδούρα, Μεξικό, Νικαράγουα, Παναμάς, Παραγουάη, Περού, Ελ Σαλβαδόρ, Ουρουγουάη και Βενεζουέλα 7 Μπαγκλαντές, Μπρουνέι, Κίνα, Ινδία, Ινδονησία, Μακάο, Μαλαισία, Πακιστάν, Φιλιππίνες, Σιγκαπούρη, Σρι Λάνκα, Ταϋλάνδη και Βιετνάμ) (96/723/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι το Συμβούλιο αποφάσισε, στις 13 και 14 Μαΐου 1991, βάσει ανακοίνωσης της Επιτροπής, την περιορισμένη επέκταση των παρεμβάσεων της Ευρωπαϊκής Τράπεζας Επενδύσεων (ΕΤΕ) στις τρίτες χώρες με τις οποίες η Κοινότητα έχει συνάψει συμφωνίες συνεργασίας 7
ότι το Συμβούλιο επιβεβαίωσε αυτές τις κατευθυντήριες γραμμές, στις 8 Ιουλίου 1991 7
ότι το Συμβούλιο εξέδωσε, στις 19 Μαΐου 1992, τις κατευθυντήριες γραμμές που πρέπει να ισχύουν για τα δάνεια που χορηγεί η Τράπεζα στις εν λόγω τρίτες χώρες 7
ότι το πρώτο τριετές δανειοδοτικό πρόγραμμα που έθεσε σε εφαρμογή η Τράπεζα για τις χώρες αυτές κατ' εφαρμογή της απόφασης 93/115/ΕΟΚ (2), έδωσε ενθαρρυντικά αποτελέσματα, όπως υπογραμμίζεται στην έκθεση της Τράπεζας γι' αυτή την πρώτη φάση 7
ότι σύμφωνα με την απόφαση 93/115/ΕΟΚ, το πρόγραμμα αυτό θα πρέπει να ανανεωθεί 7
ότι, το Ευρωπαϊκό Συμβούλιο της Κέρκυρας, τον Ιούνιο 1994, και του Essen, το Δεκέμβριο 1994, επιβεβαίωσε την πρόθεση ενίσχυσης της συνεργασίας με χώρες της Ασίας και τη βούληση καθιέρωσης νέων και στενότερων δεσμών συνεργασίας μεταξύ της Ευρωπαϊκής Κοινότητας και των χωρών της Λατινικής Αμερικής 7
ότι το Συμβούλιο και η Επιτροπή υπέγραψαν κοινή επίσημη δήλωση με τα κράτη μέλη της Mercosur (3), στις 22 Δεκεμβρίου 1994, και με το Μεξικό, στις 2 Μαΐου 1995, στην οποία τα συμβαλλόμενα μέρη εκφράζουν την επιθυμία να ενισχύσουν τις σχέσεις τους, αναλαμβάνουν να αρχίσουν διαπραγματεύσεις για τη σύναψη νέων συμφωνιών και υπογραμμίζουν το ενδιαφέρον τους για τη συνέχιση και την ενίσχυση των δραστηριοτήτων της Τράπεζας στην περιοχή 7 ότι, στις 12 Ιουνίου 1995, το Συμβούλιο ανέθεσε στην Επιτροπή να διαπραγματευθεί μια διαπεριφερειακή συμφωνία-πλαίσιο που να καλύπτει την οικονομική και εμπορική συνεργασία με τη Mercosur 7
ότι, στις 17 Ιουλίου 1995, η Ευρωπαϊκή Κοινότητα και το Βιετνάμ υπέγραψαν συμφωνία συνεργασίας (4) 7
ότι το Συμβούλιο καλεί την Τράπεζα να συνεχίσει της υπέρ επενδυτικών σχεδίων κοινού ενδιαφέροντος που πραγματοποιούνται σ' αυτές τις τρίτες χώρες παρέχοντας την εγγύηση που προβλέπει η παρούσα απόφαση 7
ότι η εγγύηση αυτή υπόκειται στις προϋποθέσεις του κανονισμού (ΕΚ, Ευρατόμ) αριθ. 2728/94 του Συμβουλίου, της 31ης Οκτωβρίου 1994, για την ίδρυση Ταμείου Εγγύησης για τις εξωτερικές δράσεις (5) 7
ότι η Τράπεζα και η Επιτροπή θα θεσπίσουν τις λεπτομέρειες σύμφωνα με τις οποίες θα παρασχεθεί η εγγύηση 7
ότι, για την έκδοση της παρούσας απόφασης, η συνθήκη δεν προβλέπει άλλες εξουσίες εκτός από εκείνες του άρθρου 235,
ΑΠΟΦΑΣΙΖΕΙ:
Άρθρο 1
Η Κοινότητα παρέχει εγγύηση στην Ευρωπαϊκή Τράπεζα Επενδύσεων σε ποσοστό 100 %, σύμφωνα με τους όρους που αναφέρονται στο άρθρο 4, στην περίπτωση που η Τράπεζα δεν εισπράξει τις πληρωμές που αντιστοιχούν στα δάνεια που έχουν χορηγηθεί, σύμφωνα με τα συνήθη κριτήριά της, για σχέδια κοινού ενδιαφέροντος, στις τρίτες χώρες με τις οποίες η Κοινότητα έχει συνάψει συμφωνίες συνεργασίας.
Η εγγύηση αυτή περιορίζεται σε συνολικό ανώτατο όριο δανειοδότησης ύψους 275 εκατομμυρίων Ecu, το οποίο θα χορηγηθεί για το 1996. Αν, στις 31 Δεκεμβρίου 1996, το ύψος των δανείων που έχει χορηγήσει η Τράπεζα δεν έχει φθάσει το συνολικό ανώτατο όριο που αναφέρεται ανωτέρω, η ισχύς της παρούσας απόφασης παρατείνεται αυτομάτως κατά έξι μήνες.
Οι χώρες που αφορά η παρούσα απόφαση είναι οι ακόλουθες: Αργεντινή, Βολιβία, Βραζιλία, Χιλή, Κολομβία, Κόστα Ρίκα, Ισημερινός, Γουατεμάλα, Ονδούρα, Μεξικό, Νικαράγουα, Παναμάς, Παραγουάη, Περού, Ελ Σαλβαδόρ, Ουρουγουάη και Βενεζουέλα 7 Μπαγκλαντές, Μπρουνέι, Κίνα, Ινδία, Ινδονησία, Μακάο, Μαλαισία, Πακιστάν, Φιλιππίνες, Σιγκαπούρη, Σρι Λάνκα, Ταϋλάνδη και Βιετνάμ.
Άρθρο 2
Η Επιτροπή ενημερώνει, κάθε έξι μήνες, το Ευρωπαϊκό Κοινοβούλιο και το Συμβούλιο για την κατάσταση των υπογραφομένων δανείων. Για το σκοπό αυτό, η Τράπεζα διαβιβάζει τακτικά στην Επιτροπή τις κατάλληλες πληροφορίες.
Άρθρο 3
Στο τέλος της συμφωνηθείσας περιόδου, η Επιτροπή ενημερώνει το Ευρωπαϊκό Κοινοβούλιο και το Συμβούλιο για τις πράξεις δανείων και ταυτόχρονα υποβάλλει αξιολόγηση της λειτουργίας του συστήματος και του συντονισμού μεταξύ των χρηματοδοτικών οργανισμών που λειτουργούν στη συγκεκριμένη περιοχή.
Άρθρο 4
Οι λεπτομέρειες εφαρμογής της παρούσας απόφασης προσδιορίζονται με συμφωνία η οποία συνάπτεται μεταξύ της Επιτροπής και της Τράπεζας.
Άρθρο 5
Η παρούσα απόφαση τίθεται σε ισχύ την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 12 Δεκεμβρίου 1996.

Labels: 2
15
5